text: Personpåkørsel stoppede tog mellem Fredericia og Odense
  28 december 2017 kl. 13.37
  Togene på strækningen mellem Fredericia og Odense holdt stille frem til klokken 16.30 efter en personpåkørsel.
  Skal du med toget på strækningen mellem Fredericia og Odense, skal du ombord på en togbus i stedet.
  Busserne er indsat fra klokken 14.30 fra Fredericia mod Odense og den modsatte vej fra klokken 14.45. Busserne mellem regionaltogsstationerne kører først fra klokken 15.30.
  Opholdet i togdriften betyder forsinkelser på intercitytoge fra Odense til København og fra Fredericia mod nord og vest.
  #DSB kan nu igen køre med tog mellem #Odense og #Fredericia - efter flere timers stop pga personpåkørsel. Regn dog en tid endnu med både forsinkelser og enkelte aflysninger af både IC, lyntog og regionaltog.
  
  Også regionaltogene mellem #Odense og #Fredericia begynder nu at køre igen. Første tog fra Fredericia er 17.30 - første tog fra Odense 17.41. #dsb
  
  